**Z Á P I S N I C A**

**zo zasadnutia komisie finančnej a správy majetku pri MsZ**

**v Šamoríne dňa 25.10.2021**

**Prítomní:** Ing. Ján Lelkes, Ing. Ervín Sármány, Ing. Imrich Tóth, Ing. Edit Bauer, Ing. Tibor Duducz, PaedDr. Gábor Veres, RNDr. Lajos Tuba, Ladislav Ásványi, Ing. Michal Paško, Tomáš Szerda (viď prezenčná listina)

Predseda komisie po privítaní všetkých prítomných otvoril rokovanie s nasledovným **programom:**

1/ Vyhodnotenie rozpočtu mesta k 30.9.2021

2/ 5 %-na rezerva rozpočtu

3/ Poistná udalosť – odpis majetku a likvidácia

4/ Projekty – 5%-né spolufinancovanie

5/ Majetkoprávne záležitostí nehnuteľností

6/ Rôzne

**K bodu 1)**

Prítomní členovia komisie prerokovali predložené Vyhodnotenie rozpočtu mesta k 30.09.2021.

Komisia jednohlasne odporučila prerokované Vyhodnotenie rozpočtu mesta k 30.09.2021 predložiť na schválenie MsZ.

**K bodu 2)**

Prítomní členovia komisie prerokovali predložené Uvoľnenie, resp. použitie 5 %-nej rezervy bežných výdavkov rozpočtu mesta na rok 2021.

Komisia jednohlasne odporučila prerokované Uvoľnenie, resp. použitie 5 %-nej rezervy bežných výdavkov predložiť na schválenie MsZ.

**K bodu 3)**

Prítomní členovia komisie prerokovali predložený Návrh na vyradenie prebytočného majetku mesta: vyradenie dlhodobého hmotného majetku - motorové vozidlo ŠPZ DS538GI -z dôvodu poistnej udalosti - totálna škoda

Komisia jednohlasne odporučila prerokovaný návrh predložiť na schválenie MsZ.

**K bodu 4)**

Prítomní členovia komisie prerokovali predložené Návrhy na schválenie rozvojových projektov RO mesta: Mestské kultúrne stredisko v Šamoríne, Mestská knižnica Zsigmonda Zalabaiho v rámci grantovej výzvy Ministerstva kultúry SR.

Komisia jednohlasne odporučila prerokované návrhy predložiť na schválenie MsZ.

**K bodu 5)**

Vedúci odboru výstavby, investičnej činnosti a rozvoja mesta predložil prítomným nasledovné podania týkajúce sa majetkoprávneho vysporiadania:

Agrosam s.r.o. – žiadosť o odkúpenie alebo dlhodobý prenájom časti pozemku parc. č. 856/11 o rozlohe 662 m2.

Komisia po posúdení odporučila zámer na prenájom žiadaného pozemku za cenu určenú VZN 3/2015 prílohou č. 1 na 10 rokov. (za: 5, proti: 0, zdržali sa: 1)

Fontee s.r.o. – žiadosť o zriadenie vecného bremena na pozemkoch 972/7; 973/5;9 72/4 k.ú. Šamorín.

Komisia sa bude zaoberať so žiadosťou po schválení nového VZN o poplatkoch za vecné bremeno.

Lucia H. – žiadosť o prenájom pozemku 1655/71, k.ú. Šamorín

Komisia po posúdení jednohlasne odporučila zámer na prenájom žiadaného pozemku za cenu určenú VZN 3/2015 prílohou č. 1 na 10 rokov.

Západoslovenská distribučná, a.s. – žiadosť o uzavretie zmluvy o vecnom bremene pre napojenie objektu polyfunkčný objekt Molar na parcele 213/3 a 394 k.ú. Šamorín.

Komisia po posúdení odporučila žiadosť o uzavretie zmluvy o vecnom bremene predložiť na schválenie MsZ. (za: 4, proti: 0, zdržali sa: 2)

Miroslav N. – žiadosť o odkúpenie mestských pozemkov 68/2 a 68/5 k.ú. Bučuháza.

Komisia sa bude zaoberať so žiadosťou po opätovnom prediskutovaní v Komisii výstavby, územnej správy a rozvoja mesta.

ARRIVA Mobility solution, s.r.o. – žiadosť o nájom parkovacích miest pre autobusy.

Komisia sa bude zaoberať so žiadosťou po prediskutovaní v Komisii výstavby, územnej správy a rozvoja mesta.

Zmena VZN č.3/2015 o zásadách hospodárenia a nakladania s majetkom mesta Šamorín – členovia komisie prediskutovali a jednohlasne podporili možnosť zavedenia jednorazovej odplaty na vecné bremeno zriadené na pozemku vo vlastníctve mesta:

* Vecné bremeno môže byť zriadené na pozemku vo vlastníctve mesta len v nevyhnutnom rozsahu za jednorazovú odplatu stanovenú znaleckým posudkom, najmenej však za 20,- € za 1 m2 pozemku a len v prospech žiadateľa, ktorý nemá žiadne nedoplatky voči mestu, to sa nevzťahuje na právnické osoby v zakladateľskej pôsobnosti mesta.
* Rozvody telekomunikačných a informačných sietí na pozemkoch vo vlastníctve mesta je možné umiestňovať za podmienky zaplatenia jednorazovej náhrady za nútené obmedzenie užívania nehnuteľnosti vo výške 10,- € za 1 m uloženého rozvodu.
* Vecné bremeno možno zriadiť bezplatne na pozemky, ktoré boli prevedené do vlastníctva mesta bezplatne od fyzických osôb a právnických osôb, a to v prospech týchto osôb, v ďalších prípadoch hodných osobitného zreteľa.

**K bodu 6)**

Členovia finančnej komisie boli informovaní o príprave IV. zmeny rozpočtu na rok 2021, ktorá bude realizovaná príkazom primátora.

Ďalšie žiadosti na prerokovanie neboli predložené, predseda poďakoval prítomným za účasť a rokovanie ukončil.

 Ing. Imrich Tóth, predseda

Zapísal: Tomáš Szerda